संस्कृति विभाग की ओर से हर वर्ष आयोजित होने वाले पाँच दिवसीय प्रतिष्ठा समारोह लोकरंग के अंतिम दिन आजस्वराज संस्थान संचालनालय द्वारा महात्मा गांधी की पुण्यतिथि पर आयोजित “पीर पराई जाणे रे…” कार्यक्रम में पंजाब के सुप्रसिद्ध पार्श्व गायक कंवर ग्रेवाल सूफी गायन प्रस्तुत किया।कंवर ग्रेवाल और उनके साथियों ने लोकरंग के मंच पर “मस्त बना देंगे बीबा”, “इश्क बुल्ले नूं नचावे यार”, “तुंबा वाजदा”, “टिकटा दो ले ली”, “मेरी अपणी ज़मीर सौदेबाज हो गई”, “तू गढ़वा मैं तेरी डोर वे माहिया” जैसे सूफी गीतों को प्रस्तुत कर श्रोताओं को मंत्रमुग्ध कर दिया| कंवर ग्रेवाल के साथ तुंबे पर निरमेल सिंह, गिटार पर रमनजीत, की-बोर्ड पर धर्मेन्द्र पाल, ऑक्टोपेड पर दीपक कुमार, ढोल पर कश्मीर लाल, टेबल पर शिवम ने संगत की| साथ ही कोरस पर मनी सिंह, बबरीक सिंह, हरजिंदर सिंह लाडी ने साथ दिया|